ജീവിച്ചിരിക്കെ മരിച്ചെന്ന് വിധിയെഴുതിയ രമണന് ഒടുവില് യഥാര്ഥ മരണത്തിന് കീഴടങ്ങി ഭരണിക്കാവ് പള്ളിക്കല് നടുവിലേമുറി കോയിക്കല് മീനത്തേതില് പരേതരായ ദാമോദരന്കാര്ത്യായനി ദമ്ബതികളുടെ മകന് രമണനാണ് 47 കോവിഡ് ബാധിതനായി ആലപ്പുഴ മെഡിക്കല് കോളജ് ആശുപത്രിയില് മരിച്ചത്. ഞായറാഴ്ച രാത്രിയായിരുന്നു മരണം. തിങ്കളാഴ്ച രാവിലെ 11.30ഓടെ വീട്ടുവളപ്പില് സംസ്കരിച്ചു. കഴിഞ്ഞ വെള്ളിയാഴ്ച രാത്രി രമണന് മരിച്ചെന്ന സന്ദേശം മെഡിക്കല് കോളജില് നിന്നും വീട്ടുകാര്ക്ക് നല്കിയത് വിവാദമായിരുന്നു. മൃതദേഹം ഏറ്റുവാങ്ങാനായി ശനിയാഴ്ച രാവിലെ ബന്ധുക്കള് ആംബുലന്സുമായി എത്തിയപ്പോഴാണ് രമണന് അത്യാഹിത വിഭാഗത്തില് ജീവനോടെയുണ്ടെന്ന് കണ്ടെത്തുന്നത്. സമാന പേരുകാരനായ കൃഷ്ണപുരം സ്വദേശി മരിച്ചത് വിലാസം മാറി അറിയിച്ചതാണ് അന്ന് പ്രശ്നമായത്. കോവിഡ് ബാധിതനായ രമണനെ കഴിഞ്ഞ 26നാണ് ആശുപത്രിയിലെത്തിച്ചത്. മൂന്ന് ദിവസത്തിന് ശേഷം നില വഷളായതോടെ അത്യാഹിതത്തിലേക്കും തുടര്ന്ന് വെന്റിലേറ്ററിലേക്കും മാറ്റുകയായിരുന്നു. ജനറല് വാര്ഡില് നിന്നും അത്യാഹിത വിഭാഗത്തിലേക്ക് മാറ്റുന്നതുവരെ ബന്ധുക്കള് ആശുപത്രിയിലുണ്ടായിരുന്നു. തുടര്ന്ന് വിവരങ്ങള് യഥാസമയം ഫോണിലൂടെ അറിയിക്കുമെന്ന അധികൃതരുടെ ഉറപ്പിലാണ് ഇവര് വീട്ടിലേക്ക് മടങ്ങിയത്.നില വഷളായിരുന്നതിനാല് വെള്ളിയാഴ്ച മരണ വിവരം വിശ്വസിച്ച വീട്ടുകാര് സംസ്കാര ചടങ്ങിനുള്ള ഒരുക്കം നടത്തിയിരുന്നു. സഹോദരങ്ങളായ രത്നമ്മക്കും ശ്രീധരനും ഒപ്പം കഴിഞ്ഞിരുന്ന രമണന് അവിവാഹിതനാണ്. മറ്റ് സഹോദരങ്ങള്: സരസ്വതി, വിജയമ്മ. The post ജീവിച്ചിരിക്കെ മരിച്ചെന്ന് വിധിയെഴുതിയ രമണന് ഒടുവില് യഥാര്ഥ മരണത്തിന് കീഴടങ്ങി first appeared on MalayalamExpressOnline.